PMIndiaData/PMIndiaSum huggingface dataset:
മഹാത്മാഗാന്ധി ഉള്പ്പെ ടെ രാഷ്ട്രത്തിനായി ജീവന്‍ ത്യജിച്ച എല്ലാ രക്തസാക്ഷികള്ക്കും  രക്തസാക്ഷിദിനത്തില്‍ പ്രധാനമന്ത്രി ശ്രദ്ധാഞ്ജലിയര്പ്പി ച്ചു

മഹാത്മാഗാന്ധി ഉള്പ്പെ ടെ രാഷ്ട്രത്തിനായി ജീവന്‍ ത്യജിച്ച എല്ലാ രക്തസാക്ഷികള്ക്കും രക്തസാക്ഷിദിനത്തില്‍ പ്രധാനമന്ത്രി ശ്രീ. നരേന്ദ്ര മോദി ശ്രദ്ധാഞ്ജലിയര്പ്പി ച്ചു ‘പ്രിയപ്പെട്ട ബാപ്പുവിന് അദ്ദേഹത്തിന്റെ പുണ്യദിനത്തില്‍ പ്രണാമങ്ങള്‍. രാഷ്ട്രത്തിനായി ജീവന്‍ സമര്പ്പി ച്ച എല്ലാ രക്തസാക്ഷികളുടെയും ധീരതയെ ഓര്ക്കുതന്നു. അവരുടെ ത്യാഗം നമ്മുടെ ഓര്മരകളില്‍ എന്നും നിലകൊള്ളും.’- പ്രധാനമന്ത്രി പറഞ്ഞു.
കുട്ടികളുടെ സൗജന്യ-നിര്‍ബന്ധിത വിദ്യാഭ്യാസാവകാശ നിയഭേദഗതിക്ക് മന്ത്രിസഭയുടെ അംഗീകാരം

പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം 2009ലെ കുട്ടികളുടെ നിര്‍ബന്ധിത-സൗജന്യ വിഭ്യാഭ്യാസാവകാശ (ആര്‍.ടി.ഇ) നിയമത്തിലെ ഭേദഗതിക്ക് അംഗീകാരം നല്‍കി. 2015 മാര്‍ച്ച് 31 ല്‍ സര്‍വീസിലുള്ള അദ്ധ്യാപകര്‍ക്ക് അക്കാദമിക അധികാരി നിര്‍ഷ്‌കര്‍ഷിച്ചിട്ടുള്ള മിനിമം യോഗ്യത നേടുന്നതിനുള്ള പരിശീലനത്തിന്റെ കാലാവധി നാലുവര്‍ഷം കൂടി ദീര്‍ഘിപ്പിച്ച് 2019 മാര്‍ച്ച് 31 വരെയാക്കുന്നതാണ് ഭേദഗതി. നിലവില്‍ സര്‍വീസിലുള്ള പ്രാഥമിക വിഭ്യാഭ്യാസമേഖലയിലെ പരിശീലനമില്ലാത്ത എല്ലാ അദ്ധ്യാപകര്‍ക്കും പരിശീലനത്തിനുള്ള അവസരം ലഭിക്കുന്നതിനോടൊപ്പം രാജ്യത്തെ പ്രാഥമിക വിഭ്യാഭ്യാസമേഖലയിലെ അദ്ധ്യാപകരുടെ യോഗ്യതയില്‍ ഒരു മിനിമം നിലവാരം ഉറപ്പാക്കാനും ഈ ഭേദഗതിയിലൂടെ സാധിക്കും. വിദ്യാഭ്യാസ നിലവാരം ഉറപ്പാക്കാന്‍ വേണമെന്ന് കരുതുന്ന മിനിമം യോഗ്യത എല്ലാ അദ്ധ്യാപകര്‍ക്കും ഉറപ്പാക്കുന്നതിന് ഈ ഭേദഗതി സഹായകരമാകും. ആത്യന്തികമായി ഇത് അദ്ധ്യാപകരുടെ പൊതുവായ ഗുണനിലവാരം, അദ്ധ്യാപന പ്രക്രിയ എന്നിവ മെച്ചപ്പെടുത്താന്‍ വഴിയൊരുക്കും. അതിലൂടെ കുട്ടികളുടെ പഠനനിലവാരവും ഉയരും. പ്രാഥമിക വിദ്യാഭ്യാസത്തിന്റെ ഗുണനിലവാരം വര്‍ദ്ധിപ്പിക്കുന്നതിന് ഊന്നല്‍ നല്‍കണമെന്ന ഗവണ്‍മെന്റിന്റെ നയത്തെ ഇത് കൂടുതല്‍ ശക്തിപ്പെടുത്തും.
പലായനം ചെയ്ത സാമ്പത്തിക കുറ്റവാളികൾക്കെതിരെയും അവരുടെ സ്വത്തു് കണ്ട് കെട്ടുന്നതിനും ഇന്ത്യ ജി 20 ന് ശുപാർശ ചെയ്ത ഒൻപതിന കർമ്മ പദ്ധതി

* പലായനം ചെയ്ത സാമ്പത്തിക കുറ്റവാളികളുടെ ഭീഷണി ഫലപ്രദവും സമഗ്രവുമായി കൈകാര്യം ചെയ്യുന്നതിന് ജി 20 രാജ്യങ്ങളിൽ ഉടനീളം ശക്തവും സജീവവുമായ സഹകരണം. * കുറ്റകൃത്യത്തിൽ നിന്ന് കിട്ടിയ ലാഭം ഫലപ്രദമായി മരവിപ്പിക്കുന്നതുൾപ്പെടെയുള്ള നിയമ നടപടികളിൽ സഹകരണം, കുറ്റവാളികളെ വേഗത്തിൽ തിരിച്ചയയ്ക്കുന്നതിലും അവരുടെ ലാഭം കണ്ടുകെട്ടുന്നതിലുമുള്ള നടപടികളുടെ ശക്തിപ്പെടുത്തലും ക്രമവൽക്കരണവും * പലായനം ചെയ്ത എല്ലാ സാമ്പത്തിക കുറ്റവാളികൾക്കും പ്രവേശനവും സുരക്ഷിത അഭയ കേന്ദ്രങ്ങളും നിഷേധിക്കുന്ന ഒരു സംവിധാനം സൃഷ്ടിക്കാൻ ജി -20 രാഷ്ട്രങ്ങളുടെ സംയുക്ത ശ്രമം * അഴിമതിക്കെതിരെയുള്ള ഐക്യരാഷ്ട്ര ഉടമ്പടിയിലെ തത്വങ്ങൾ , രാജ്യാന്തര സംഘടിത കുറ്റകൃത്യങ്ങൾക്കെതിരെയുള്ള ഐക്യരാഷ്ട്ര ഉടമ്പടി, പ്രത്യേകിച്ച് " അന്താരാഷ്‌ട്ര സഹകരണവുമായി " ബന്ധപ്പെട്ടവ പൂർണ്ണമായും ഫലപ്രദമായും നടപ്പാക്കുക * സാമ്പത്തിക ഇന്റലിജൻസ് യൂണിറ്റുകളും , അധികാരികളും തമ്മിൽ വിവരങ്ങൾ കൃത്യവും സമഗ്രവുമായി കൈമാറുന്നതിലേയ്ക്ക് അന്താരാഷ്‌ട്ര സഹകരണം സാധ്യമാക്കുന്നതിനും , മുൻഗണന നിശ്ചയിക്കുന്നതിനും കള്ളപ്പണം വെളുപ്പിക്കൽ തടയൂന്നതിനുള്ള ധനകാര്യ കർമ്മ സേനയെ നിയോഗിക്കണം. * പലായനം ചെയ്ത സാമ്പത്തിക കുറ്റവാളികളെ കുറിച്ച് ഒരു പൊതു നിർവ്വചനത്തിന് രൂപം നൽകാൻ കള്ളപ്പണം വെളുപ്പിക്കൽ തടയൂന്നതിനുള്ള ധനകാര്യ കർമ്മ സേനയെ ചുമതലപ്പെടുത്തണം. * പലായനം ചെയ്ത സാമ്പത്തിക കുറ്റവാളികളെ കണ്ടെത്തുന്നതിനും, മടക്കി അയയ്ക്കുന്നതിനും , അവർക്കെതിരെയുള്ള നിയമ നടപടികൾ കൈകാര്യം ചെയ്യുന്നതിനും ജി -20 രാഷ്ട്രങ്ങൾക്ക് മാർഗനിർദേശവും ,സഹായവും നൽകുന്നതിന് അവരുടെ ആഭ്യന്തര നിയമങ്ങൾക്ക് വിധേയമായി , പൊതുവിൽ യോജിക്കാൻ കഴിയുന്ന തരത്തിലുള്ള നടപടിക്രമങ്ങൾക്ക് കള്ളപ്പണം വെളുപ്പിക്കൽ തടയൂന്നതിനുള്ള ധനകാര്യ കർമ്മ സേന രൂപം നൽകണം * മടക്കി അയയ്ക്കുന്നതിലും , നിയമ സഹായത്തിലും നിലവിലുള്ള സംവിധാനത്തിലെ പോരായ്മകൾ , മികച്ച രീതികൾ മുതലായവയെ കുറിചുള്ള അനുഭവങ്ങൾ പങ്ക് വയ്ക്കാൻ ഒരു പൊതുവേദി രൂപീകരിക്കണം . * നികുതി ഒടുക്കാനുള്ള, പലായാനം ചെയ്ത സാമ്പത്തിക കുറ്റവാളികൾ വസിക്കുന്ന രാജ്യങ്ങളിൽ അവരുടെ വസ്തുവകകൾ കണ്ടെത്തുന്നതിനുള്ള ശ്രമങ്ങൾക്ക് തുടക്കം കുറിക്കുന്നതിനെ കുറിച്ച് ജി- 20 ഫോറം പരിഗണിക്കണം
ബിംസ്‌റ്റെക്കിന്റെ 20ാം വാര്‍ഷിക വേളയില്‍ പ്രധാനമന്ത്രി അംഗരാഷ്ട്രങ്ങള്‍ക്ക് ആശംസകള്‍ നേര്‍ന്നു

ബേ ഓഫ് ബംഗാള്‍ ഇനീഷ്യേറ്റീവ് ഫോര്‍ മള്‍ട്ടി-സെക്ടറല്‍ ടെക്‌നിക്കല്‍ ആന്‍ഡ് ഇക്കണോമിക് കോ-ഓപ്പറേഷ(ബിംസ്റ്റെക്)ന്റെ 20ാം വാര്‍ഷികത്തോടനുബന്ധിച്ച് അംഗരാഷ്ട്രങ്ങള്‍ക്കു പ്രധാനമന്ത്രി ശ്രീ. നരേന്ദ്ര മോദി ആശംസകള്‍ നേര്‍ന്നു. ‘ഇന്നു വിശേഷപ്പെട്ട ദിവസമാണ്. നാം ബിംസ്റ്റെക്കിന്റെ 20ാം വാര്‍ഷികം ആഘോഷിക്കുകയാണ്. എല്ലാ ബിംസ്‌റ്റെക് രാജ്യങ്ങള്‍ക്കും എന്റെ ആശംസകള്‍. മേഖലാതല സഹകരണത്തിനായുള്ള ഒരു വേദിയാണു ബിംസ്‌റ്റെക്. സമാധാനത്തിനും വികസനത്തിനുമായുള്ള പ്രതിജ്ഞാബദ്ധതയാണ് ബിംസ്റ്റെക് കുടുംബത്തെ ഒന്നിപ്പിക്കുന്നത്.’, പ്രധാനമന്ത്രി പറഞ്ഞു.
പ്രധാനമന്ത്രിയുടെ ജപ്പാന്‍ സന്ദര്‍ശന വേളയില്‍ പുറപ്പെടുവിച്ച പത്ര പ്രസ്താവന

വിശിഷ്ടരായ പ്രതിനിധികളെ, സുഹൃത്തുക്കളെ, നമസ്‌തെ, കോണിച്ചിവ, ഇവിടെ ടോക്യോയിലും, നേരത്തെ യെമാനാഷിയിലുള്ള തന്റെ വസതിയിലും ആബെ സാന്‍ എനിക്ക് നല്‍കിയ സ്‌നേഹപൂര്‍വ്വമായ സ്വാഗതം എന്റെ ജപ്പാന്‍ സന്ദര്‍ശനത്തെ കൂടുതല്‍ അവിസ്മരണീയമാക്കി. കിഴിക്കിന്റെയും, പടിഞ്ഞാറിന്റെയും സംസ്‌കാരങ്ങളിലെ മികച്ച മൂല്യങ്ങളുടെ ഉത്തമമായ സംയോജനമാണ് ജപ്പാന്‍. മനുഷ്യ വികസനം എന്നത് പുരാതനവും, നവീനവുമായ മാര്‍ഗ്ഗങ്ങള്‍ തമ്മിലുള്ള സംഘട്ടനമല്ലെന്നും, മറിച്ച് അവയുടെ സഹവര്‍ത്തിത്വവും സര്‍ഗ്ഗാത്മകതയുമാണെന്ന് നമ്മെ പഠിപ്പിച്ച മഹത്തായ അതേ രാഷ്ട്രമാണിത്. പുതുമയെ സ്വീകരിക്കലും, പഴമയെ ആദരിക്കലും – ലോക നാഗരികതയില്‍ ജപ്പാന്റെ മുഖ്യ സംഭാവന ഇതാണ്. ഇന്ത്യയും ജപ്പാനും തമ്മിലുള്ള വളരെ അടുത്ത സമാനതകളില്‍ ഒന്ന് കൂടിയാണിത്. ഇന്ത്യയും ജപ്പാനും തമ്മിലുള്ള ബന്ധങ്ങള്‍ക്ക് ഇന്ത്യന്‍, പസഫിക് സമുദ്രങ്ങളുടെ ആഴവും, വിസ്തൃതിയും ഉണ്ട്. ജനാധിപത്യ മൂല്യങ്ങള്‍, സ്വാതന്ത്ര്യം , നിയമവാഴ്ച മുതലായവയോടുള്ള സമാനമായ പ്രതിബദ്ധതയില്‍ അധിഷ്ഠിതമാണ് ഈ ബന്ധങ്ങള്‍. നമ്മുടെ ബന്ധങ്ങളുടെ ഭാവി വികസനം സംബന്ധിച്ച മഹത്തായ കാഴ്ചപ്പാടിനെ കുറിച്ച് ആബേ സാനുമൊത്ത് ഇന്നലെയും, ഇന്നുമായി വളരെ ഫലപ്രദമായ സംഭാഷണം നടന്നു. ഇന്ന് ഞങ്ങള്‍ ഈ കാഴ്ചപ്പാടില്‍ ഒപ്പ് വച്ചു. നാളെ ഇത് നമ്മുടെ ഭാവിക്ക് ഒരു പുതു വെളിച്ചം പകരും. ആരോഗ്യം മുതല്‍ പ്രതിരോധം വരെയും, കടല്‍ മുതല്‍ ബഹിരാകാശം വരെയുള്ള സുരക്ഷയുടെ കാര്യത്തിലും സൈബര്‍ സുരക്ഷയുടെ കാര്യത്തിലും ഡിജിറ്റല്‍ പങ്കാളിത്തത്തിന് വര്‍ദ്ധിച്ച വേഗം വേണമെന്ന കാര്യത്തില്‍ ഞങ്ങള്‍ക്ക് പൂര്‍ണ്ണ യോജിപ്പാണ്. ജപ്പാനിലെ നിക്ഷേപകര്‍ ഇന്ന് 2.5 ബില്ല്യന്‍ ഡോളറിന്റെ പുതിയ നിക്ഷേപം ഇന്ത്യയ്ക്കായി പ്രഖ്യാപിച്ചുവെന്നാണ് ഞാന്‍ മനസിലാക്കുന്നത്. ഇത് ഇന്ത്യയിലെ ഏകദേശം 30,000 പേര്‍ക്ക് തൊഴില്‍ നല്‍കും. ഉഭയകക്ഷി പണകൈമാറ്റ സൗകര്യത്തിനുള്ള കരാര്‍ ഈ സന്ദര്‍ശന വേളയില്‍ ഒപ്പ് വച്ചത് സാമ്പത്തിക പങ്കാളിത്തത്തില്‍ നമ്മുടെ വര്‍ദ്ധിച്ച് വരുന്ന അടുപ്പം പ്രതിഫലിക്കുന്നു. സുഹൃത്തുക്കളെ, 21-ാം നൂറ്റാണ്ട് ഏഷ്യയുടെ നൂറ്റാണ്ടാണ്. പക്ഷേ അതിന്റെ ഘടനയെയും, ഘടകങ്ങളെയും കുറിച്ച് ചോദ്യങ്ങള്‍ ഉണ്ട്. ആര്‍ക്കാണ് ഗുണമുണ്ടാവുക, എന്താണ് ചെയ്യേണ്ടത്, അങ്ങനെ നിരവധി ചോദ്യങ്ങളുണ്ട്. എന്നിരുന്നാലും ഒരു കാര്യം വ്യക്തമാണ്. ഇന്ത്യയും ജപ്പാനും തമ്മിലുള്ള സഹകരണമില്ലാതെ 21-ാം നൂറ്റാണ്ടിന് ഏഷ്യയുടെ നൂറ്റാണ്ടാകാന്‍ കഴിയില്ല. ഇരു രാജ്യങ്ങളിലെയും വിദേശകാര്യ, പ്രതിരോധ മന്ത്രിമാര്‍ തമ്മിലുള്ള 2+2 ചര്‍ച്ചയ്ക്ക് ഞാനും ആബേ സാനും സമ്മതിച്ചിട്ടുണ്ട്. ലോകത്ത് സമാധാനവും, ഭദ്രതയും പരിപോഷിപ്പിക്കുകയാണ് അതിന്റെ ലക്ഷ്യം. അന്താരാഷ്ട്ര സൗര സഖ്യത്തിലേയ്ക്ക് ജപ്പാന്റെ കടന്ന് വരവ് ലോക താല്‍പ്പര്യത്തിനായുള്ള മറ്റൊരു സഹകരണത്തിന്റെ തിളങ്ങുന്ന ഉദാഹരണമാണ്. സുഹൃത്തുക്കളെ, അടുത്ത വര്‍ഷം ജപ്പാന്‍ ഒസാക്കയില്‍ ജി.-20 ഉച്ചകോടിയ്ക്ക് ആതിഥ്യമരുളും. റഗ്ബി ലോക കപ്പും അടുത്തവര്‍ഷം ജപ്പാനില്‍ നടക്കും. ഈ ടൂര്‍ണമെന്റ് ആദ്യമായിട്ടാണ് ഏഷ്യയില്‍ നടക്കുന്നത്. അതിന് ശേഷം 2020 ല്‍ ഒളിംപിക്‌സും ടോക്യോയില്‍ അരങ്ങേറും. ഈ വരുന്ന എല്ലാ സുപ്രധാന ആഗോള പരിപാടികള്‍ക്കും എന്റെ പേരിലും, മൊത്തം ഇന്ത്യയുടെ പേരിലും ഊഷ്മളമായ ആശംസകള്‍ നേരുന്നു. സുഹൃത്തുക്കളെ, ജപ്പാന്റെ കെയ്‌സന്‍ തത്വശാസ്ത്രത്തെപ്പോലെ ഇന്ത്യ-ജപ്പാന്‍ ബന്ധങ്ങളിലെ പുരോഗതി അനന്തമാണ്. ഈ ബന്ധങ്ങള്‍ കൂടുതല്‍ കരുത്തുറ്റതാക്കാന്‍ പ്രധാനമന്ത്രി ആബേയ്‌ക്കൊപ്പം ഞാനും പ്രതിജ്ഞാബദ്ധനാണ്. ഒരിക്കല്‍ കൂടി ആബേ സാനിനും, ജപ്പാന്‍ ഗവണ്‍മെന്റിനും, നിങ്ങള്‍ക്കൊരോരുത്തര്‍ക്കും ഞാന്‍ നന്ദി പറയുന്നു. ഒപ്പം ഹൃദയംഗമമായ ആശംസകളും നേരുന്നു. ഡോമോ അരിഗാതോ ഗൊസായിമാസു
ഇന്ത്യ - തായ്പി ഉഭയകക്ഷി നിക്ഷേപം വര്‍ദ്ധിപ്പിക്കാന്‍ കരാര്‍ ഒപ്പിടും

തായ്പിയിലുള്ള ഇന്ത്യന്‍ തായ്പി അസോസിയേഷനും (ഐ.ടി.എ) ഇന്ത്യയിലുള്ള തായ്പി സാമ്പത്തിക സാംസ്‌കാരിക കേന്ദ്രവും (ടി.ഇ.സി.സി) തമ്മിലുള്ള ഉഭയകക്ഷി നിക്ഷേപ കരാറിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. ഇരു രാജ്യങ്ങള്‍ക്കുമിടയിലെ നിക്ഷേപ ഒഴുക്കിനെ ഈ കരാര്‍ വര്‍ദ്ധിപ്പിക്കും. ഐ.ടി.എ. യും, ടി.ഇ.സി.സി. യും തമ്മില്‍ പരസ്പര പൂരകാടിസ്ഥാനത്തില്‍ നിക്ഷേപങ്ങള്‍ക്ക് അനുയോജ്യമായ സംരക്ഷണം നല്‍കും. നിക്ഷേപവുമായി ബന്ധപ്പെട്ട വിഷയങ്ങളില്‍ വിവേചനം ഒഴിവാക്കി തുല്യത ഉറപ്പ് വരുത്തിക്കൊണ്ട് നിക്ഷേപകരുടെ ആത്മവിശ്വാസം വര്‍ദ്ധിപ്പിക്കാനും കരാര്‍ വഴിയൊരുക്കും. ഇതുവഴി നിക്ഷേപത്തിന് അനുയോജ്യമായ അന്തരീക്ഷവും ഒരുക്കാന്‍ കഴിയും. ഇന്ത്യയെ ഒരു വിദേശ നിക്ഷേപ ഇഷ്ട ലക്ഷ്യ സ്ഥാനമായി ഉയര്‍ത്തിക്കാട്ടാനും ഈ കരാര്‍ സഹായിക്കും.
ബിഎസ്എഫ് സ്ഥാപക ദിനത്തിൽ പ്രധാനമന്ത്രിയുടെ അഭിവാദ്യം

ബിഎസ്എഫിന്റെ സ്ഥാപക ദിനത്തിൽ ബിഎസ്എഫ് ജവാൻമാർക്കും അവരുടെ കുടുംബങ്ങൾക്കും പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു. ഒരു ട്വീറ്റിൽ പ്രധാനമന്ത്രി പറഞ്ഞു: "ബിഎസ്എഫിന്റെ സ്ഥാപക ദിനത്തിൽ ബിഎസ്എഫ് ജവാൻമാർക്കും അവരുടെ കുടുംബങ്ങൾക്കും ആശംസകൾ. ബി എസ് എഫ് അതിന്റെ ധൈര്യത്തിനും പ്രൊഫഷണലിസത്തിനും പരക്കെ ബഹുമാനിക്കപ്പെടുന്നു. ഇന്ത്യയെ സുരക്ഷിതമാക്കുന്നതിൽ ഈ സേന ഗണ്യമായ സംഭാവനകൾ നൽകുന്നു, കൂടാതെ പ്രതിസന്ധികളിലും ദുരന്തങ്ങളിലും നിരവധി മാനുഷിക ശ്രമങ്ങളിൽ മുൻപന്തിയിലാണ്."
കാബൂളിലെ ഭീകരാക്രമണത്തെ പ്രധാനമന്ത്രി ശക്തിയായി അപലപിച്ചു

കാബൂളില്‍ നടന്ന ഭീകരാക്രമണത്തെ പ്രധാനമന്ത്രി ശ്രീ. നരേന്ദ്ര മോദി ശക്തിയായി അപലപിച്ചു. ഭീകരതയ്‌ക്കെതിരായ പോരാട്ടത്തില്‍ അഫാഗാനിസ്ഥാന്‍ ഗവണ്‍മെന്റിനോടും അഫ്ഗാന്‍ ജനതയോടുമുള്ള ഐക്യദാര്‍ഢ്യവും പ്രധാനമന്ത്രി പ്രകടിപ്പിച്ചു. ‘കാബൂളിലെ ഭീകരാക്രമണത്തെ ശക്തിയായി അപലപിക്കുന്നു. ഭീകരാക്രമണത്തില്‍ കൊല്ലപ്പെട്ടവരുടെ കുടുംബങ്ങളോട് നിര്‍വ്യാജം സഹതപിക്കുന്നു. ഭീകരതയ്‌ക്കെതിരായ അഫ്ഗാനിസ്ഥാന്‍ ഗവണ്‍മെന്റിന്റെയും, അഫ്ഗാനിസ്ഥാന്‍ ജനതയുടെയും പോരാട്ടത്തിന് ഐക്യദാര്‍ഢ്യവുമായി ഞങ്ങള്‍ നിലകൊള്ളുന്നു,’ പ്രധാനമന്ത്രി പറഞ്ഞു.
ഭുജിലെ കെ കെ പട്ടേൽ സൂപ്പർ സ്പെഷ്യാലിറ്റി ആശുപത്രി ഏപ്രിൽ 15ന് പ്രധാനമന്ത്രി രാഷ്ട്രത്തിന് സമർപ്പിക്കും

പ്രധാനമന്ത്രി ശ്രീ നരേന്ദ്ര മോദി 2022 ഏപ്രിൽ 15 ന് രാവിലെ 11 മണിക്ക് ഗുജറാത്തിലെ ഭുജിലുള്ള കെ കെ പട്ടേൽ സൂപ്പർ സ്പെഷ്യാലിറ്റി ഹോസ്പിറ്റൽ വീഡിയോ കോൺഫറൻസിംഗിലൂടെ രാജ്യത്തിന് സമർപ്പിക്കും. ഭുജിലെ ശ്രീ കച്ചി ലെവ പട്ടേൽ സമാജാണ് ആശുപത്രി നിർമ്മിച്ചത്. കച്ചിലെ ആദ്യത്തെ ചാരിറ്റബിൾ സൂപ്പർ സ്പെഷ്യാലിറ്റി ആശുപത്രിയാണിത്. 200 കിടക്കകളുള്ള ഈ ആശുപത്രി ഇന്റർവെൻഷണൽ കാർഡിയോളജി (കാത്‌ലാബ്), കാർഡിയോതൊറാസിക് സർജറി, റേഡിയേഷൻ ഓങ്കോളജി, മെഡിക്കൽ ഓങ്കോളജി, സർജിക്കൽ ഓങ്കോളജി, നെഫ്രോളജി, യൂറോളജി, ന്യൂക്ലിയർ മെഡിസിൻ, ന്യൂറോ സർജറി, ജോയിന്റ് റീപ്ലേസ്‌മെന്റ് തുടങ്ങിയ സൂപ്പർ സ്പെഷ്യാലിറ്റി സേവനങ്ങളും ലബോറട്ടറി, റേഡിയോളജി തുടങ്ങിയ മറ്റ് സഹായ സേവനങ്ങളും നൽകുന്നു. മെഡിക്കൽ സൂപ്പർ സ്പെഷ്യാലിറ്റി സേവനങ്ങൾ ഈ മേഖലയിലെ ജനങ്ങൾക്ക് താങ്ങാവുന്ന ചിലവിൽ എളുപ്പത്തിൽ ലഭ്യമാകും. –ND–
അധ്യാപകരെ പരസ്പരംവിനിമയംചെയ്യാനുള്ള കരാറിന് കേന്ദ്ര മന്ത്രിസഭയുടെ അംഗീകാരം

ന്യൂഡല്‍ഹിയിലെ ദേശീയ പ്രതിരോധ കോളേജിലെയും ബംഗ്ലാദേശിലെ ധാക്കയിലെ ദേശീയ പ്രതിരോധ കോളേജിലെയും അധ്യാപകരെ പരസ്പരംവിനിമയംചെയ്യാനുള്ള കരാറിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്‍ച്ചേര്‍ന്ന കേന്ദ്ര മന്ത്രിസഭാ യോഗം മുന്‍കാല പ്രാബല്യത്തോടെ അംഗീകാരം നല്‍കി. ഇരു രാജ്യങ്ങളിലെയുംദേശീയ പ്രതിരോധ കോളേജുകള്‍ തമ്മില്‍ ആഭ്യന്തര സുരക്ഷ, വികസന-യുദ്ധ തന്ത്ര പഠനം എന്നീ മേഖലകളില്‍ പരസ്പര സഹകരണം വര്‍ദ്ധിപ്പിക്കുക എന്ന ഉദ്ദേശ്യത്തോടെതുടര്‍ച്ചയായ വിനിമയ പരിപാടികള്‍ നടത്തുകയും ഇതിന് സുസ്ഥിരമായ സംവിധാനമൊരുക്കുകയുമാണ് കരാറിലൂടെ ലക്ഷ്യമിടുന്നത്. ഭൂമിശാസ്ത്രപരമായി ഏറെ അടുത്തു കിടക്കുന്ന ഇരു രാജ്യങ്ങളും ഭീകരത തടയുക അടക്കമുള്ള നിരവധി പൊതുവെല്ലുവിളികള്‍ നേരിടുന്നുണ്ട്. ഇതിനാല്‍സായുധ സേനകള്‍ തമ്മില്‍ കൂടുതല്‍ മികച്ച സഹകരണവും സംഘാടനവുമുണ്ടാകേണ്ടതുണ്ട്. അധ്യാപക വിനിമയ പരിപാടി സായുധസേനകളുടെശേഷി പാകപ്പെടുത്താനും പൊതുവെല്ലുവിളികള്‍ നേരിടാന്‍ സഹായിക്കുകയുംചെയ്യും. തന്ത്ര പ്രധാന, സൈനിക നീക്കങ്ങളില്‍സൈനിക വിദ്യാഭ്യാസം നല്‍കുന്നതിന് സഹകരണം വര്‍ദ്ധിപ്പിക്കാനുള്ള ചട്ടക്കൂടിനും ഈ കരാര്‍രൂപം നല്‍കുന്നു.
പൂനെയില്‍ കരിമ്പ് മൂല്യശൃംഖല പ്രദര്‍ശനവും രാജ്യാന്തര സമ്മേളനവും (വിഷന്‍ 2015 ഷുഗര്‍) പ്രധാനമന്ത്രി ഉദ്ഘാടനം ചെയ്തു

പൂനെയില്‍ കരിമ്പ് മൂല്യശൃംഖല പ്രദര്‍ശനവും രാജ്യാന്തര സമ്മേളനവും (വിഷന്‍ 2015 ഷുഗര്‍) പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്തു. വസന്ത്ദാദ പഞ്ചസാര ഇന്‍സ്റ്റിറ്റ്യൂട്ടിന്റെ കൃഷി പരിചയപ്പെടുത്തുന്ന പ്ലോട്ടുകള്‍ അദ്ദേഹം സന്ദര്‍ശിച്ചു. ഗവേഷണം എങ്ങനെ കര്‍ഷകര്‍ക്ക് ഉപകാരപ്പെടുന്നതാക്കി മാറ്റാമെന്നു നാം ചിന്തിക്കണമെന്നു ചടങ്ങില്‍ പ്രസംഗിക്കവേ പ്രധാനമന്ത്രി പറഞ്ഞു. പഞ്ചസാര മേഖലയ്ക്കു പുറമെ, ആഗോളവിപണിയെ ലക്ഷ്യംവെച്ചുള്ള മുള ഉല്‍പന്നങ്ങളെക്കുറിച്ചും ആലോചിക്കണമെന്ന് അദ്ദേഹം ആവശ്യപ്പെട്ടു. കൃഷിയിടങ്ങളില്‍നിന്നുള്ള ഉല്‍പാദനക്ഷമത വര്‍ധിപ്പിക്കുന്നതിനു പ്രാധാന്യം നല്‍കണമെന്നു പ്രധാനമന്ത്രി പറഞ്ഞു. വിപണി ഉറപ്പാണെന്നതിനാല്‍ പയറുവര്‍ഗങ്ങളിലും ശ്രദ്ധ കേന്ദ്രീകരിക്കണമെന്ന് അദ്ദേഹം ചൂണ്ടിക്കാട്ടി. പഞ്ചസാര വ്യവസായത്തിന്റെ കാര്യത്തില്‍, ആഗോള സമ്പദ്‌വ്യവസ്ഥയെ ഒഴിവാക്കി ഒന്നും ചിന്തിക്കാന്‍ സാധിക്കില്ലെന്നു പ്രധാനമന്ത്രി പറഞ്ഞു. കര്‍ഷകക്ഷേമത്തിന് സോയില്‍ ഹെല്‍ത്ത് കാര്‍ഡുകള്‍, സൗരോര്‍ജ പമ്പുകള്‍ എന്നിവ ഉള്‍പ്പെടെ കേന്ദ്ര ഗവണ്‍മെന്റ് കൈക്കൊണ്ട നടപടികള്‍ പ്രധാനമന്ത്രി ചൂണ്ടിക്കാട്ടി. 500 രൂപ, 1,000 രൂപ നോട്ടുകള്‍ അസാധുവാക്കാന്‍ ഗവണ്‍മെന്റ് കൈക്കൊണ്ട തീരുമാനത്തെക്കുറിച്ചു പരാമര്‍ശിക്കവേ കര്‍ഷകര്‍ക്കു നികുതി ചുമത്തില്ലെന്നു പ്രധാനമന്ത്രി ഉറപ്പുനല്‍കി.
സർദാർ വല്ലഭ്ഭായ് പട്ടേൽ ദേശീയ  പോലീസ് അക്കാദമിയിലെ ഐപിഎസ് പ്രൊബേഷനർമാരുമായി   പ്രധാനമന്ത്രി ഇന്ന് സംവദിക്കും

പ്രധാനമന്ത്രി ശ്രീ നരേന്ദ്ര മോദി ഇന്ന് ( 2021 ജൂലൈ 31 ന് ) രാവിലെ 11 മണിക്ക് സർദാർ വല്ലഭ്ഭായ് പട്ടേൽ ദേശീയ പോലീസ് അക്കാദമിയിലെ ഐപിഎസ് പ്രൊബേഷനർമാരെ വീഡിയോ കോൺഫറൻസിംഗ് വഴി അഭിസംബോധന ചെയ്യും . പ്രൊബേഷനർമാരുമായി അദ്ദേഹം ആശയവിനിമയവും നടത്തും. കേന്ദ്ര ആഭ്യന്തര മന്ത്രി ശ്രീ അമിത് ഷാ, ആഭ്യന്തര സഹമന്ത്രി ശ്രീ നിത്യാനന്ദ് റായ് എന്നിവർ ചടങ്ങിൽ പങ്കെടുക്കും. എസ് വി പി എൻ പി എ യെ കുറിച്ച് : സർദാർ വല്ലഭ്ഭായ് പട്ടേൽ നാഷണൽ പോലീസ് അക്കാദമി (എസ് വി പി എൻ പി എ ) ആണ് രാജ്യത്തെ പ്രധാന പോലീസ് പരിശീലന സ്ഥാപനം. ഇത് പ്രവേശന തലത്തിൽ ഇന്ത്യൻ പോലീസ് സർവീസിലെ ഉദ്യോഗസ്ഥരെ പരിശീലിപ്പിക്കുകയും സർവീസിലുള്ള ഐപിഎസ് ഉദ്യോഗസ്ഥർക്കായി വിവിധ ഇൻ-സർവീസ് കോഴ്സുകൾ നടത്തുകയും ചെയ്യുന്നു.
പ്രധാനമന്ത്രി നാളെ മുംബൈ സന്ദര്ശിക്കും, മെയ്ക്ക് ഇന് ഇന്ത്യ വാരം ഉദ്ഘാടനം ചെയ്യും

പ്രധാനമന്ത്രി ശ്രീ. നരേന്ദ്ര മോദി നാളെ മുംബൈ സന്ദര്ശിക്കും. ബാന്ദ്ര കുര്ള കോംപ്ലക്സിലെ എം.എം.ആര്.ഡി.എ. ഗ്രൗണ്ട്സില് മെയ്ക്ക് ഇന് ഇന്ത്യ സെന്റര് അദ്ദേഹം ഉദ്ഘാടനം ചെയ്യും. സ്വീഡന് പ്രധാനമന്ത്രി, ഫിന്ലന്ഡ് പ്രധാനമന്ത്രി, ഇന്ത്യയിലെ വിശിഷ്ട വ്യക്തികള് എന്നിവര്ക്കൊപ്പം ശ്രീ. നരേന്ദ്ര മോദി സെന്റര് നടന്നുകാണും. മുതിര്ന്ന വിദേശ നേതാക്കളുമായി അദ്ദേഹം ഉഭയകക്ഷിയോഗങ്ങള് നടത്തും. വര്ളി എന്.എസ്.സി.ഐയില് മെയ്ക്ക് ഇന് ഇന്ത്യ വാരാഘോഷം പ്രധാനമന്ത്രി ഔദ്യോഗികമായി ഉദ്ഘാടനം ചെയ്യും. തുടര്ന്ന്, മുതിര്ന്ന നേതാക്കളും ഇന്ത്യയില്നിന്നും വിദേശത്തുനിന്നുമുള്ള വ്യവസായികളും ഉള്പ്പെടുന്ന സദസ്സിനെ അഭിസംബോധന ചെയ്യും. മെയ്ക്ക് ഇന് ഇന്ത്യ യജ്ഞത്തിന് ഊര്ജം പകരുന്നതിനുള്ള ശ്രദ്ധേയമായ മേളയായ മേക്ക് ഇന് ഇന്ത്യ വാരം ഉല്പാദനരംഗത്ത് രാജ്യത്തിനുണ്ടാക്കാന് സാധിച്ച നേട്ടങ്ങള് ലോകത്തിനു മുന്നില് പ്രദര്ശിപ്പിക്കാനുള്ള അവസരംകൂടിയാണ്. അത് ഇന്ത്യയെ ലോകത്തിന് ഏറ്റവും ഇഷ്ടപ്പെട്ട ഉല്പാദനകേന്ദ്രമാക്കിത്തീര്ക്കും. ഒരാഴ്ചക്കാലംകൊണ്ട് ഇന്ത്യയിലെയും ലോകത്തിലെയും വ്യാവസായിക പ്രമുഖര്, വിദ്യാഭ്യാസ വിചക്ഷണന്മാര് എന്നിവര് തമ്മിലും, കേന്ദ്ര- സംസ്ഥാന ഭരണങ്ങള് തമ്മിലു ഉള്ള ബന്ധം മെച്ചപ്പെടുത്തുന്നതിനും യോജിച്ചു പ്രവര്ത്തിക്കുന്നതിനുമുള്ള അവസരവും ഉള്ക്കാഴ്ചയും ലഭിക്കും. നാളെ രാവിലെ മുംബൈയിലെത്തുന്ന പ്രധാനമന്ത്രി ബോംബെ ആര്ട്ട് സൊസൈറ്റിയുടെ പുതിയ കെട്ടിടം, ഫലകം പ്രകാശിപ്പിച്ചുകൊണ്ട് ഉദ്ഘാടനം ചെയ്യും. തുടര്ന്ന് അദ്ദേഹം അവിടെ പ്രസംഗിക്കും.
എൻ ഐ ഐ എഫ് ഡെബ്റ്റ്  പ്ലാറ്റ്ഫോമിൽ മൂലധന ഓഹരി ഉൾചേർക്കൽ നടത്തുന്നതിന് കേന്ദ്ര മന്ത്രിസഭ അംഗീകാരം

എൻ ഐ ഐ എഫ് ഡെബ്റ്റ് പ്ലാറ്റ്ഫോമിൽ ഗവൺമെന്റ് 6000 കോടി രൂപ മൂലധന ഓഹരി ഉൾചേർക്കൽ നടത്തുന്നതിനുള്ള ശുപാർശക്ക് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്രമന്ത്രിസഭാ യോഗം അംഗീകാരം നൽകി. അസീം ഇൻഫ്രാ സ്ട്രക്ച്ചർ ഫിനാൻസ് ലിമിറ്റഡ്,എൻ ഐ ഐ എഫ് ഇൻഫ്രാസ്ട്രക്ചർ ഫിനാൻസ് ലിമിറ്റഡ് എന്നിവയടങ്ങുന്ന നാഷണൽ ഇൻവെസ്റ്റ് മെന്റ് ആൻഡ് ഇൻഫ്രാസ്ട്രക്ച്ചർ ഫണ്ട് സ്പോൺസർ ചെയ്യുന്നതാണ്, എൻ ഐ ഐ എഫ് ഡെബ്റ്റ് പ്ലാറ്റ്ഫോം.താഴെപ്പറയുന്ന ഉപാധികളോടെയാണ് അനുമതി: 1 .2020-2021 വർഷത്തിൽ 2,000 കോടി രൂപ മാത്രമേ അനുവദിക്കൂ. കോവിഡ് 19 ന്റെ അസാധാരണ സാഹചര്യത്തിൽ, സാമ്പത്തിക ക്രയവിക്രയങ്ങൾ പരിമിതമായതിനാൽ, കടമെടുപ്പ് ആവശ്യമെങ്കിൽ മാത്രമേ, അനുവദിച്ച തുക വിതരണം ചെയ്യുകയുള്ളൂ. 2. ആഭ്യന്തര,ആഗോള പെൻഷൻ ഫണ്ടിൽ നിന്നും, ഗവൺമെന്റ് ഉടമസ്ഥതയിലുള്ള മറ്റ് നിക്ഷേപ ഫണ്ടുകളിൽ നിന്നുമുള്ള ഓഹരി നിക്ഷേപം ഉപയോഗപ്പെടുത്തുന്നതിന് എൻ ഐ ഐ എഫ് ആവശ്യമായ നടപടികൾ സ്വീകരിക്കും. ആത്മ നിർഭർ ഭാരത് 3.0 പദ്ധതിയിലുൾപ്പെടുത്തി സാമ്പത്തിക ഉത്തേജനത്തിനായി കേന്ദ്ര ധനകാര്യ വകുപ്പ് മന്ത്രി ശ്രീമതി നിർമ്മലാ സീതാരാമൻ,2020 നവംബർ 12ന് പ്രഖ്യാപിച്ച 12 ഇന പരിപാടികളിൽ ഒന്നാണിത്.
താഷ്കെന്റില് എസ്.സി.ഒ. യോഗത്തിനിടെ പ്രധാനമന്ത്രിയും ചൈനീസ് പ്രസിഡന്റ് സീ ജിന്പിങ്ങും കൂടിക്കാഴ്ച നടത്തി

താഷ്കെന്റില് ഷാങ്ഹായ് കോ-ഓപ്പറേഷന് ഓര്ഗനൈസേഷന് (എസ്.സി.ഒ.) ഉച്ചകോടിക്കിടെ പ്രധാനമന്ത്രി ശ്രീ. നരേന്ദ്ര മോദിയും ചൈനീസ് പ്രസിഡന്റ് ശ്രീ. സീ ജിന്പിങ്ങും കൂടിക്കാഴ്ച നടത്തി. ഇന്ത്യയെക്കൂടി എസ്.സി.ഒയില് ചേര്ത്തതിനെ സ്വാഗതം ചെയ്ത സീ ജിന്പിങ് ഇതു സംഘടനയുടെ കരുത്തു വര്ധിപ്പിക്കുമെന്നു വ്യക്തമാക്കി. ഇന്ത്യയെ എസ്.സി.ഒയില് അംഗമാക്കുന്നതിനു ചൈന നല്കിയ പിന്തുണയ്ക്കു പ്രധാനമന്ത്രി ശ്രീ. മോദി, ചൈനീസ് പ്രസിഡന്റ് ശ്രീ. സീ ജിന്പിങ്ങിനെ നന്ദി അറിയിച്ചു. തുടര്ന്ന്, ഇന്ത്യയുടെ എന്.എസ്.ജി. അംഗത്വത്തെക്കുറിച്ച് ചര്ച്ച ചെയ്യാന് പോകുന്ന, സോളില് നടക്കാനിരിക്കുന്ന എന്.എസ്.ജിയുടെ പ്ലീനറി യോഗത്തെക്കുറിച്ചും പ്രധാനമന്ത്രി ചര്ച്ച ചെയ്തു. ഇന്ത്യയുടെ ആവശ്യത്തെ വസ്തുനിഷ്ഠമായി വിലയിരുത്തി ന്യായമായ തീരുമാനം കൈക്കൊള്ളാന് അദ്ദേഹം ചൈനയോട് ആവശ്യപ്പെട്ടു. സോളില് ഇക്കാര്യത്തില് സമവായമുണ്ടാക്കാന് ചൈന ശ്രമിക്കണമെന്നും പ്രധാനമന്ത്രി ആവശ്യപ്പെട്ടു.
49-ാമത് ഗവര്‍ണര്‍മാരുടെ സമ്മേളനത്തിന്റെ ഉദ്ഘാടന ചടങ്ങിനെ പ്രധാനമന്ത്രി അഭിസംബോധന ചെയ്തു

പ്രധാനമന്ത്രി ശ്രീ. നരേന്ദ്ര മോദി രാഷ്ട്രപതി ഭവനില്‍ ഇന്ന് 49-ാമത് ഗവര്‍ണര്‍മാരുടെ സമ്മേളനത്തിന്റെ ഉദ്ഘാടന ചടങ്ങിനെ അഭിസംബോധന ചെയ്തു. കേന്ദ്ര ഗവണ്‍മെന്റിന്റെ വിവിധ പദ്ധതികളുടെയും, സംരംഭങ്ങളുടെയും പരമാവധി പ്രയോജനം ജനങ്ങള്‍ക്ക് ലഭിക്കത്തക്ക തരത്തില്‍ ഗവര്‍ണര്‍മാര്‍മാര്‍ക്ക് പൊതു ജീവിതത്തിന്റെ നാനാതുറകളിലെ തങ്ങളുടെ പരിചയ സമ്പത്ത് എങ്ങനെ വിനിയോഗിക്കാം എന്നതിനെ കുറിച്ച് പ്രധാനമന്ത്രി ദീര്‍ഘമായി സംസാരിച്ചു. നമ്മുടെ രാജ്യത്തെ ഭരണഘടനയുടെ ചട്ടക്കൂടിനും, ഫെഡറല്‍ ഘടനയ്ക്കും ഉള്ളില്‍ നിന്നുകൊണ്ട് സുപ്രധാന പങ്കാണ് ഗവര്‍ണര്‍ പദവിക്ക് നിര്‍വ്വഹിക്കാനുള്ളതെന്ന് അദ്ദേഹം പറഞ്ഞു. വിദ്യാഭ്യാസം, സ്‌പോര്‍ട്‌സ്, സാമ്പത്തിക ഉള്‍ച്ചേരല്‍ എന്നീ രംഗങ്ങളിലെ ഗവണ്‍മെന്റിന്റെ സംരംഭങ്ങള്‍ ആദിവാസി സമൂഹങ്ങള്‍ക്ക് പ്രയോജനപ്പെടുന്നുവെന്ന് ഉറപ്പ് വരുത്തുന്നതില്‍, ഗണ്യമായ ആദിവാസി ജനസംഖ്യയുള്ള സംസ്ഥാനങ്ങളുടെ ഗവര്‍ണര്‍മാര്‍ക്ക് സഹായിക്കാനാവുമെന്ന് പ്രധാനമന്ത്രി ചൂണ്ടിക്കാട്ടി. സ്വാതന്ത്ര്യ സമരത്തില്‍ ഗിരിവര്‍ഗ്ഗ സമൂഹങ്ങള്‍ മുഖ്യ പങ്കാണ് വഹിച്ചതെന്ന് പറഞ്ഞ പ്രധാനമന്ത്രി ഇതിനെ അംഗീകരിക്കുകയും, ഡിജിറ്റല്‍ മ്യൂസിയം പോലുള്ള വേദികള്‍ ഉപയോഗിച്ച് അവ ഭാവിയിലേയ്ക്ക് രേഖപ്പെടുത്തി സൂക്ഷിക്കുകയും വേണമെന്ന് നിര്‍ദ്ദേശിച്ചു. ഗവര്‍ണര്‍മാര്‍ സര്‍വ്വകലാശാല ചാന്‍സലര്‍മാര്‍ കൂടിയാണ്. ജൂണ്‍ 21 നുള്ള അന്താരാഷ്ട്ര യോഗാ ദിനം യുവാക്കള്‍ക്കിടയില്‍ യോഗയെ കുറിച്ച് വര്‍ദ്ധിച്ച അവബോധം വളര്‍ത്താനുള്ള അവസരമായി ഉപയോഗിക്കാമെന്നും പ്രധാനമന്ത്രി പറഞ്ഞു. അതുപോലെ സര്‍വ്വകലാശാലകള്‍ക്ക് മഹാത്മാഗാന്ധിയുടെ 150-ാം ജയന്തി ആഘോഷങ്ങളുടെ കേന്ദ്ര ബിന്ദുവായി മാറാമെന്നും അദ്ദേഹം ഊന്നി പറഞ്ഞു. ദേശീയ പോഷകാഹാര ദൗത്യം, ഗ്രാമങ്ങളുട വൈദ്യുതീകരണം അഭിലാഷ ജില്ലകളുടെ വികസന മാനദ്ണ്ഡങ്ങള്‍ തുടങ്ങിയ സുപ്രധാന വിഷയങ്ങള്‍ പ്രധാനമന്ത്രി പരാമര്‍ശിച്ചു. വൈദ്യുതീകരണത്തിന്റെ ഗുണഫലങ്ങള്‍ നേരിട്ട് കണ്ട് മനസിലാക്കാന്‍ ഗവര്‍ണര്‍മാര്‍ക്ക് അടുത്തിടെ വൈദ്യുതീകരിച്ച ഏതാനും ഗ്രാമങ്ങള്‍ സന്ദര്‍ശിക്കാവുന്നതാണെന്ന് അദ്ദേഹം നിര്‍ദ്ദേശിച്ചു. അടുത്തിടെ, ഏപ്രില്‍ 14-ാം തീയതി മുതല്‍ ആരംഭിച്ച ഗ്രാമസ്വരാജ് യത്ജ്ഞത്തില്‍ ഗവണ്‍മെന്റിന്റെ ഏഴ് സുപ്രധാന പദ്ധതികള്‍ 16,000 ലധികം ഗ്രാമങ്ങളില്‍ പൂര്‍ണ്ണമായി നടപ്പിലാക്കിയതായി പ്രധാനമന്ത്രി പറഞ്ഞു. ജനപങ്കാളിത്തത്തോടെ ഈ ഗ്രാമങ്ങള്‍ നിരവധി പ്രശ്‌നങ്ങളില്‍ നിന്ന് മുക്തമായി. ആഗസ്റ്റ് 15 നകം പൂര്‍ത്തീകരിക്കുകയെന്ന ലക്ഷ്യത്തോടെ ഗ്രാമസ്വരാജ് യജ്ഞം 65,000 ഗ്രാമങ്ങളിലേയ്ക്ക് കൂടി വ്യാപിപ്പിച്ചതായി അദ്ദേഹം പറഞ്ഞു. അടുത്ത വര്‍ഷത്തെ 50-ാമത് ഗവര്‍ണര്‍മാരുടെ സമ്മേളനത്തിനായുള്ള ആസൂത്രണം ഇപ്പോഴെ തുടങ്ങണമെന്ന് പ്രധാനമന്ത്രി നിര്‍ദ്ദേശിച്ചു. ഈ വാര്‍ഷിക സമ്മേളനത്തെ കൂടുതല്‍ ഉല്‍പ്പാദനപരമാക്കുക എന്നതിലായിരിക്കണം ഊന്നലെന്ന് അദ്ദേഹം പറഞ്ഞു.
പാരാലിമ്പിക്സ് ഗെയിംസിന്റെ തുടക്കത്തിൽ ഇന്ത്യൻ സംഘത്തിന് പ്രധാനമന്ത്രി ആശംസകൾ നേർന്നു

ടോക്കിയോയിൽ നടക്കുന്ന പാരാലിമ്പിക്സ് ഗെയിംസിന്റെ തുടക്കത്തിൽ ഇന്ത്യൻ സംഘത്തിന് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു. ഒരു ട്വീറ്റിൽ പ്രധാനമന്ത്രി പറഞ്ഞു; "പാരാലിമ്പിക്സ് ആരംഭിക്കുമ്പോൾ, ഇന്ത്യൻ സംഘത്തിന് എന്റെ ആശംസകൾ. #പാരാലിമ്പിക്സിൽ നമ്മുടെ രാജ്യത്തെ പ്രതിനിധീകരിക്കുന്ന എല്ലാ അത്ലറ്റുകളിലും നാം അഭിമാനിക്കുന്നു."
യുവജന കായിക കാര്യങ്ങളില്‍ ഇന്തോനേഷ്യയുമായും കിര്‍ഗിസ് റിപ്പബ്ലിക്കുമായും സഹകരണം

യുവജന, കായിക കാര്യങ്ങളില്‍ ഇന്തോനേഷ്യയുമായി സഹകരണത്തിനും, യുവജന വികസന മേഖലയിലെ സഹകരണത്തിന് കിര്‍ഗിസ് റിപ്പബ്ലിക്കുമായുമുള്ള ഇന്ത്യയുടെ ധാരണാപത്രങ്ങളുടെ വിശദാംശങ്ങള്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗത്തെ ധരിപ്പിച്ചു. ഇന്തോനേഷ്യയുമായും കിര്‍ഗിസ് റിപ്പബ്ലിക്കുമായും യുവജന കൈമാറ്റ പരിപാടികള്‍ സംഘടിപ്പിക്കുന്നതിനും യുവജനങ്ങളും സ്‌പോര്‍ട്‌സുമായും ബന്ധപ്പെട്ട മറ്റു കാര്യങ്ങളില്‍ സഹകരിക്കുന്നതിനും ധാരണാപത്രങ്ങള്‍ വഴിയൊരുക്കും. അന്തര്‍ദേശീയ യവജന കൈമാറ്റ പരിപാടികള്‍ യുവജനങ്ങള്‍ക്കിടയില്‍ ആശയങ്ങളും മൂല്യങ്ങളും സംസ്‌കാരവും കൈമാറുന്നത് പ്രോല്‍സാഹിപ്പിക്കുകയും യുവജനങ്ങളില്‍ അന്തര്‍ദേശീയ കാഴ്ചപ്പാട് വികസിപ്പിക്കുന്നതിനെ സഹായിക്കുകയും ചെയ്യും. കൂടാതെ, ഈ പരിപാടികള്‍ സമാധാനവും പരസ്പരം മനസിലാക്കലും പ്രോല്‍സാഹിപ്പിക്കുകയും രാജ്യങ്ങള്‍ക്കിടയിലെ സൗഹാര്‍ദ്ദപരമായ ബന്ധങ്ങള്‍ ശക്തിപ്പെടുത്തുകയും ചെയ്യും. മറ്റ് യുവജന കായിക കാര്യങ്ങളുമായി ബന്ധപ്പെട്ട സഹകരണം പങ്കാളിത്ത രാജ്യങ്ങളിലെ യുവജന വികാസത്തെയും കായിക പ്രോല്‍സാഹനത്തെയും സഹായിക്കുകയും ചെയ്യും. യുവജന കായിക മേഖലയിലെ കൈമാറ്റ പരിപാടികളില്‍ നിന്നുണ്ടാകുന്ന നേട്ടങ്ങള്‍ ജാതിക്കും മതത്തിനും ലിംഗത്തിനും അതീതമായി എല്ലാ യുവജനങ്ങള്‍ക്കും തുല്യമായി ലഭിക്കും. യുവജന കൈമാറ്റത്തിനും മറ്റു പരിപാടികള്‍ക്കും പങ്കെടുപ്പിക്കുന്നതിന് യുവജനങ്ങളെ തെരഞ്ഞെടുക്കുന്നത് നിഷ്പക്ഷവും സുതാര്യവുമായിരിക്കുകയും ധാരണാപത്രത്തിന്റെ അടിസ്ഥാനത്തിലുള്ള പരിപാടികളുടെ ഗുണഫലം പൊതു സൂക്ഷമപരിശോധനയ്ക്ക് വിധേയമായിരിക്കുകയും ചെയ്യും. യുവജന കൈമാറ്റവും മറ്റു പരിപാടികളും യുവജനങ്ങളില്‍ അന്തര്‍ദേശീയ കാഴ്ചപ്പാട് വികസിപ്പിക്കാന്‍ സഹായിക്കുകയും അവരുടെ വിജ്ഞാനവും വൈദഗ്ധ്യവും അഭിവൃദ്ധിപ്പെടുത്തുകയും ചെയ്യും.
ഡല്‍ഹി- മീററ്റ് എക്‌സ്പ്രസ്‌വേയ്ക്ക് തറക്കല്ലിട്ടു: ശിലാഫലകം

ഡല്‍ഹി- മീററ്റ് എക്‌സ്പ്രസ്‌വേയ്ക്കു തറക്കല്ലിടുന്നതിന്റെ ഭാഗമായി നോയ്ഡ സെക്ടര്‍- 62ല്‍ പ്രധാനമന്ത്രി ശ്രീ. നരേന്ദ്രമോദി ശിലാഫലകം അനാച്ഛാദനം ചെയ്തു. ബ്രിട്ടനില്‍നിന്നു സ്വാതന്ത്ര്യം നേടിയെടുക്കുന്നതില്‍ 1857ല്‍ മീററ്റ് വഹിച്ച പങ്ക് അനുസ്മരിച്ച പ്രധാനമന്ത്രി, ഡെല്‍ഹി- മീററ്റ് എക്‌സ്പ്രസ്‌വേ മലിനീകരണത്തിനുള്ള പരിഹാരമാണെന്നു ചൂണ്ടിക്കാട്ടി. ജനങ്ങള്‍ക്കു വികസനത്തോടുള്ള അഭിനിവേശത്തെ പരാമര്‍ശിക്കവേ, വികസനത്തിന് ഏറ്റവും അനിവാര്യമായ കാര്യങ്ങളിലൊന്ന് നല്ല റോഡുകളാണെന്നു പ്രധാനമന്ത്രി വ്യക്തമാക്കി. ഈ എക്‌സ്പ്രസ്‌വേ പശ്ചിമ യു.പിയില്‍ വികസനത്തിന്റെ വേലിയേറ്റം സൃഷ്ടിക്കുമെന്ന് അദ്ദേഹം പറഞ്ഞു. പ്രധാനമന്ത്രി ഗ്രാമ സഡക് യോജന, സുവര്‍ണ ചത്വരം പദ്ധതികളിലൂടെ ഇന്ത്യയിലെ വിവിധ പ്രദേശങ്ങളെ യോജിപ്പിക്കാനുള്ള മുന്‍ പ്രധാനമന്ത്രി ശ്രീ. അടല്‍ ബിഹാരി വാജ്‌പേയിയുടെ കാഴ്ചപ്പാട് ശ്രീ. നരേന്ദ്ര മോദി അനുസ്മരിച്ചു. കര്‍ഷകര്‍ക്കു ശരിയാംവണ്ണം ജലസേചനസൗകര്യം പ്രദാനം ചെയ്യാന്‍ ഉദ്ദേശിച്ചുള്ള പ്രധാനമന്ത്രി കൃഷി സീഞ്ചായ് യോജന പോലുള്ള കേന്ദ്ര ഗവണ്‍മെന്റിന്റെ മറ്റു പദ്ധതികളെക്കുറിച്ചും പ്രധാനമന്ത്രി പരാമര്‍ശിച്ചു. ക്ലാസ്-3, ക്ലാസ്-4 ജോലികളുടെ നിയമന നടപടികളില്‍നിന്ന് അഭിമുഖം ഒഴിവാക്കുക വഴി 2016 ജനുവരി ഒന്നിനു സവിശേഷമായ ഉപഹാരമാണ് ഗവണ്‍മെന്റ് യുവാക്കള്‍ക്കു നല്‍കിയിരിക്കുന്നതെന്ന് അദ്ദേഹം പറഞ്ഞു. പാര്‍ലമെന്റ് പ്രവര്‍ത്തിക്കാന്‍ അനുവദിക്കുമെന്നും പാവങ്ങളുടെ നന്മയ്ക്കായി പ്രവര്‍ത്തിക്കുമെന്നും പ്രമേയം പാസ്സാക്കാന്‍ എല്ലാ രാഷ്ട്രീയപ്പാര്‍ട്ടികളോടും പ്രധാനമന്ത്രി അഭ്യര്‍ഥിച്ചു. പാര്‍ലമെന്റില്‍ ചര്‍ച്ചകളും സംവാദങ്ങളും നടത്താനും ശ്രദ്ധാ പൂര്‍വം പ്രവര്‍ത്തിക്കാനുമാണ് ഇന്ത്യയിലെ ജനങ്ങള്‍ ജനപ്രതിനിധികളെ തെരഞ്ഞെടുത്തിരിക്കുന്നതെന്നും തങ്ങളുടെ കടമയെന്തെന്നു ജനപ്രതിനിധികള്‍ തിരിച്ചറിയണമെന്നും ശ്രീ. നരേന്ദ്രമോദി ഓര്‍മിപ്പിച്ചു. ഉത്തര്‍പ്രദേശ് ഗവര്‍ണര്‍ ശ്രീ. രാം നായിക്, കേന്ദ്രമന്ത്രി ശ്രീ. നിതിന്‍ ഗഡ്കരി, കേന്ദ്ര സഹമന്ത്രിമാരായ ഡോ.മഹേഷ് ശര്‍മ, ശ്രീ. പി.രാധാകൃഷ്ണന്‍ എന്നിവരും ചടങ്ങില്‍ സംബന്ധിച്ചിരുന്നു.
ആഗോള എണ്ണ പ്രകൃതിവാതക വിദഗ്ധരുമായയി പ്രധാനമന്ത്രിയുടെ ആശയവിനിമയം

ആഗോളരംഗത്തെ എണ്ണ, പ്രകൃതിവാതക വിദഗ്ധരുമായി പ്രധാനമന്ത്രി ശ്രീ. നരേന്ദ്ര മോദി ന്യൂഡല്‍ഹിയില്‍ ഇന്ന് ആശയവിനിമയം നടത്തി. ഇന്ത്യയുടെ ഊര്‍ജ്ജ ഉപഭോഗത്തില്‍ വാതകത്തിന്റെ വിഹിതം, രാജ്യത്ത് എണ്ണ, പ്രകൃതിവാതക മേഖലയില്‍ പുതിയ നിക്ഷേപം ഇറക്കല്‍, നിയന്ത്രണ ചട്ടകൂടുകള്‍, അന്താരാഷ്ട്ര തലത്തില്‍ എണ്ണപ്പാടങ്ങള്‍ ഏറ്റെടുക്കല്‍, കോള്‍ബെഡ് മീതൈന്‍, ഷെയില്‍ ഗ്യാസ് തുടര്‍ന്ന് വളര്‍ന്ന് വരുന്ന പുതിയ മേഖലകള്‍, എണ്ണ-പ്രകൃതി വാതക രംഗത്തു മേക്ക് ഇന്‍ ഇന്ത്യയുടെ സാധ്യതകള്‍ തുടങ്ങിയ വിഷയങ്ങള്‍ രണ്ട് മണിക്കൂര്‍ നീണ്ടു നിന്ന ചര്‍ച്ചയില്‍ ഉള്‍പ്പെട്ടു. വര്‍ദ്ധിച്ച തോതില്‍ നിക്ഷേപം ആകര്‍ഷിക്കല്‍, സാങ്കേതിക നവീകരണം, മനുഷ്യവിഭവശേഷി വികസനം എന്നിവയെ അടിസ്ഥാനമാക്കിയുള്ള ഈ മേഖലയോടുള്ള തന്റെ കാഴ്ചപ്പാട് പ്രധാനമന്ത്രി ആവര്‍ത്തിച്ച് വ്യക്തമാക്കി. കേന്ദ്ര മന്ത്രിമാരായ ശ്രീ.അരുണ്‍ ജെയ്റ്റ്‌ലി, ശ്രീ.ധര്‍മ്മേന്ദ്ര പ്രധാന്‍, ശ്രീ. പീയൂഷ് ഗോയല്‍ എന്നിവരും നിതി അയോഗ് ഉപാദ്ധ്യക്ഷന്‍ ശ്രീ. അരവിന്ദ് പനഗാരിയ, നിതി അയോഗിലെയും, കേന്ദ്ര ഗവണ്‍മെന്റിലെയും മുതിര്‍ന്ന ഉദ്യോഗസ്ഥര്‍ തുടങ്ങിയവര്‍ ചര്‍ച്ചയില്‍ പങ്കെടുത്തു.